...ei ole olnud sissekandeid. yup. alates märtsi lõpust kuni tänaseni. Pärast lumelaualaagri lõppu Himosel läksin laisaks ja ei viitsinud kirjutada. selle aja jooksul on joostes läbitud 79 km. Avastatud uus sümpaatne kruusatee Tartust Kõrvekülla. Peamiselt seda ongi viimasel ajal sõtkutud. Hea rada - mõned tõusud, mõned laskumised, vaheldusrikas - põllud, mets ning paljud loomad, kes ilmestavad oma kohalolekuga trassi. Paari nädala jooksul on seal kohatud väga palju kitsi, mõned haned, paar sookurge  jne. See on päris hea tulemus, arvestades sellega, et tee on täiesti Tartu külje all.  Lumelaua hooaja lõpetamisest Himosel:  Sõitsime 3 päeva. Kahel esimesl 7 ja kolmandal päeval 3 tundi. Esimesel päevl oli ka ilm väga hea - kerge miinuskraad ja päikesepaiste. Teisel päeval hakkas kerget vihma tulema ja kolmandal sadas juba päris jõuliselt. Sõita siiski sai. Kõige paremad rajad oli ülesõidud Länsi-Himoselt - Pohjois Himosele (loodetavasti kirjapilt õige). Pikad mõnusad kiired laskumised ,sealjuures  kitsad ja suhteliselt tehnilised. Ka allakukkumisvõimalus oli reaalselt olemas. Tegin ära esimese raili elus (ja ka ka kukkusin esimeselt raililt elus - persega vastu raili). Seega võib lumelauahooaja kokkuvõttes õnnestunuks lugeda. Õpitud on vasak külg ees sõitma, hüppeid tegema, railil sõitma. Kogunes metsikult sõidupäevi ning sõber ja kolleeg Rihole sai mäesuustamist tutvustatud. Hooajale hinne 4+. Oleks tahtnud 180 ära teha aga ei tulnud paraku. Himosel pühendasin sellele viimased tund aega. Aga ei -  120 jäi laeks ja valusad kukkumised.